Μικροί μου συνεργάτες του Γ1, του Γ2 και του Γ3,

Ήλθε η ώρα να αξιοποιήσουμε την τεχνολογία αλλά και τον χρόνο μας δημιουργικά και να μην αποκοπούμε εντελώς από τη διαδικασία διδασκαλίας & μάθησης όλο αυτό το διάστημα που θα μείνουμε μέσα στα σπίτια μας, που απ’ ό,τι φαίνεται δεν θα είναι πολύ μικρό. Θα αναρτώ ανά τακτά χρονικά διαστήματα στην ιστοσελίδα του σχολείου μας υλικό με ασκήσεις και θα περιμένω τις απαντήσεις (συμπληρωμένα φύλλα εργασίας) ή απορίες σας ή αιτήματά σας για διευκρίνιση στο **xanscar333@gmail.com**Εμείς οι καθηγητές σας περιμένουμε να ανταποκριθείτε σε αυτήν την προσπάθεια με σοβαρότητα και υπευθυνότητα, όπως ταιριάζει στην τόσο ιδιαίτερη κατάσταση που βιώνουμε.

Στο μάθημα της **Αρχαίας Ελληνικής Γλώσσας**

1ο ΦΥΛΛΟ ΕΡΓΑΣΙΑΣ

 **Ενότητα 9** . Κείμενο **: «Οι νόμοι επισκέπτονται τον Σωκράτη στη φυλακή»**

**Άσκηση 1η**

Διαβάστε προσεκτικά την εισαγωγή και το κείμενο του Πλάτωνα (σελ. 70 του σχολικού βιβλίου σας) και με τη βοήθεια των γλωσσικών σχολίων της σελ. 71 προσπαθήστε να αντιστοιχίσετε το αρχαίο κείμενο με τις προτάσεις/φράσεις της νέας ελληνικής που αποτελούν τη μετάφρασή τους και δίνονται κάτω από τον πίνακα. Να μεταφέρετε την καθεμία με «Αποκοπή – Επικόλληση» στον πίνακα, στη γραμμή που ταιριάζει νοηματικά.

|  |  |
| --- | --- |
| **Αρχαίο Κείμενο** | **Μετάφραση** |
| Eἰ μέλλουσιν ἡμῖν ἐνθένδε εἴτε ἀποδιδράσκειν, |  |
| εἴθ’ ὅπως δεῖ ὀνομάσαι τοῦτο, |  |
| ἐλθόντες οἱ νόμοι καὶ τὸ κοινὸν τῆς πόλεως |  |
| ἐπιστάντες ἔροιντο· |  |
| Εἰπέ μοι, ὦ Σώκρατες, τί ἐν νῷ ἔχεις ποιεῖν; |  |
| Ἄλλο τι ἢ τούτῳ τῷ ἔργῳ ᾧ ἐπιχειρεῖς |  |
| διανοῇ τούς τε νόμους ἡμᾶς ἀπολέσαι |  |
| καὶ σύμπασαν τὴν πόλιν τὸ σὸν μέρος; |  |
| Ἢ δοκεῖ σοι οἷόν τε (εἶναι) |  |
| ἔτι ἐκείνην τὴν πόλιν εἶναι |  |
| καὶ μὴ ἀνατετράφθαι, |  |
| ἐν ᾗ ἂν αἱ γενόμεναι δίκαι μηδὲν ἰσχύωσιν |  |
| ἀλλὰ **ὑπὸ ἰδιωτῶν** ἄκυροί τε γίγνωνται |  |
| καὶ διαφθείρωνται; |  |
| Τί ἐροῦμεν, ὦ Κρίτων, **πρὸς ταῦτα** **καὶ** ἄλλα **τοιαῦτα**; |  |
| Πολλὰ γὰρ ἄν τις ἔχοι,  |  |
| ἄλλως τε καὶ ῥήτωρ, |  |
| εἰπεῖν **ὑπὲρ** τούτου **τοῦ νόμου** ἀπολλυμένου |  |
| ὃς τὰς δίκας τὰς δικασθείσας προστάττει κυρίας εἶναι. |  |
| Ἢ ἐροῦμεν πρὸς αὐτοὺς ὅτι |  |
| «Ἠδίκει γὰρ ἡμᾶς ἡ πόλις |  |
| καὶ οὐκ ὀρθῶς τὴν δίκην ἔκρινεν;» |  |
| Ταῦτα ἢ τί ἐροῦμεν; |  |

Οι προτάσεις της μετάφρασης του κειμένου

* «Πες μου, Σωκράτη, τι έχεις στον νου σου να κάνεις;
* ακόμα εκείνη η πόλη να υπάρχει
* αλλά από απλούς πολίτες και ακυρώνονται
* Εάν, ενώ πρόκειται είτε να αποδράσουμε,
* σκέφτεσαι κι εμάς τους νόμους να καταστρέψεις
* Αυτά ή κάτι άλλο θα πούμε;
* και μάλιστα ρήτορας,
* Ή θα πούμε σε αυτούς ότι (θα αποδράσουμε)
* και όλη την πόλη όσο περνά από το χέρι σου;
* είτε όπως αλλιώς πρέπει να ονομάσουμε αυτό (την πράξη αυτή),
* Τι θα πούμε, Κρίτωνα, σε αυτά και άλλα τέτοια;
* στην οποία οι δικαστικές αποφάσεις καθόλου δεν ισχύουν
* να πει υπέρ αυτού του νόμου που κινδυνεύει να καταλυθεί
* αφού έλθουν οι νόμοι και οι δημόσιες αρχές
* ο οποίος προστάζει οι δικαστικές αποφάσεις να είναι έγκυρες.
* Κάτι άλλο ή με το έργο (την πράξη) που επιχειρείς
* Γιατί πολλά θα μπορούσε κάποιος,
* και καταργούνται;»
* και δεν εξέδωσε ορθή δικαστική απόφαση;»
* Ή φαίνεται σε σένα ότι είναι δυνατόν
* και σταθούν μπροστά μας, μας ρωτήσουν:
* «Επειδή μας αδίκησε η πόλη
* και να μην έχει ανατραπεί (καταλυθεί),

**Άσκηση 2η** (ερωτήσεις κατανόησης του κειμένου)

Αφού μελετήσετε τη μετάφραση και διαβάσετε τα ερμηνευτικά σχόλια των σελ. 71 & 72 απαντήστε στις ερωτήσεις:

1. Ποιο ερώτημα θέτει ο Σωκράτης στον Κρίτωνα, στενό του φίλο, που του προτείνει να δραπετεύσει από τη φυλακή;

Απάντηση:

2. Ποιες συνέπειες θα έχει για τους νόμους και την αθηναϊκή πολιτεία η απόδραση του Σωκράτη από τη φυλακή; Γιατί; Τι είναι οι νόμοι για μία πολιτεία;

Απάντηση:

3. Τι πετυχαίνει ο Σωκράτης παρουσιάζοντας τους νόμους προσωποποιημένους; Με τι ύφος του υποβάλλουν τα ερωτήματα;

Απάντηση:

4. Πώς εξηγείτε την άρνηση του Σωκράτη να εκμεταλλευτεί την ευκαιρία που του δίνουν οι φίλοι του να αποδράσει, αν και καταδικάστηκε άδικα σε θάνατο από την Ηλιαία; Πώς θα τον χαρακτηρίζατε ως πολίτη και ως δάσκαλο;

Απάντηση:

5. Σε ένα σύγχρονο δημοκρατικό κράτος, πώς κατά τη γνώμη σου πρέπει οι πολίτες να αντιδρούν, όταν πιστεύουν ότι θίγονται τα συμφέροντά τους από ένα νομοσχέδιο ή έναν νέο νόμο;

Απάντηση:

**Άσκηση 3η** (λεξιλόγιο)

Για καθεμιά από τις παρακάτω λέξεις να γράψετε τρία ομόρριζα της νέας ελληνικής και με ένα από αυτά να σχηματίσετε μία πρόταση/περίοδο λόγου στη ν.ε.

ἀποδιδράσκειν: α) β) γ)

 ἔροιντο (ρ. ἐρωτῶ) : α) β) γ)

δίκην : α) β) γ)

ἀνατετράφθαι (ρ. ἀνατρέπομαι) : α) β) γ)

 νόμοι : α) β) γ)

**Άσκηση 4η** (γραμματική)

Σημείωση: Επειδή δεν έχετε γραμματοσειρά με πολυτονικό, δεν θα βάλετε πνεύματα (ψιλή, δασεία) ούτε περισπωμένες στις λέξεις. Τις τονίζετε όμως όλες στη συλλαβή που πρέπει απλώς με τον τόνο του μονοτονικού.

**1.** Να συμπληρώσετε τον πίνακα με τους κατάλληλους τύπους των ρημάτων:

**ὀνομάζω** (ὀνομάσαι), **ἀνατρέπομαι** (ἀνατετράφθαι ), **λέγω** (ἐροῦμεν).

Το πρώτο είναι ομαλό (σχηματίζεται κατά το ρ. λύω). Για τα άλλα δύο μπορείτε να δείτε τους αρχικούς χρόνους ανώμαλων ρημάτων που αναγράφονται στις τελευταίες σελίδες του βιβλίου σας (σελ. 119-121)- αναζητήστε λέγω και τρέπομαι.

|  |  |  |  |
| --- | --- | --- | --- |
|  | **ὀνομάζω**β΄πρόσωπο ενικού | **λέγω**γ’ πρόσωπο ενικού | **ἀνατρέπομαι**α΄ πρόσωπο πληθυντικού |
| **Ενεστώτας** |  |  |  |
| **Παρατατικός** |  |  |  |
| **Μέλλοντας** |  |  |  |
| **Αόριστος** |  | μόνο αόριστος β΄ | Μέσος αόριστοςΠαθ. Αόριστος β΄ |
| **Παρακείμενος** |  |  |  |
| **Υπερσυντέλικος** |  |  |  |

**2.** Να κλίνετε τη μετοχή **ἐλθόντες** στο αρσενικό γένος. Κλίνεται κατά την γ΄κλίση. Αν δυσκολεύεστε, συμβουλευθείτε το βιβλίο γραμματικής της αρχαίας ελληνικής.

|  |  |  |
| --- | --- | --- |
|  | **Ενικός** | **Πληθυντικός** |
| Ονομ. |  |  |
| Γεν. |  |  |
| Δοτ. |  |  |
| Αιτ.  |  |  |
| Κλητ. |  |  |

**Άσκηση 5η** (συντακτικό)

**1.** Να γράψετε τον συντακτικό ρόλο των λέξεων ή φράσεων της πρότασης (ρήμα, υποκείμενο, αντικείμενο κλπ.):  **τί ἐν νῷ ἔχεις ποιεῖν;**

**ἔχεις:**

**υποκείμενο του ἔχεις:**

**ποιεῖν** είδος απαρεμφάτου (ειδικό ή τελικό) :

 συντακτικός ρόλος (υποκείμενο ή αντικείμενο και ποιου ρήματος):

 υποκείμενό του:

 ταυτοπροσωπία ή ετεροπροσωπία:

**τί :**

**ἐν νῷ:**

**2.** Να εντοπίσετε στο κείμενο τους παρακάτω υπογραμμισμένους όρους και να γράψετε τον συντακτικό τους ρόλο:

 **ὑπὸ ἰδιωτῶν** :

**πρὸς ταῦτα** **καὶ** ἄλλα **τοιαῦτα:**

**ὑπὲρ** (τούτου) **τοῦ νόμου :**

Σας εύχομαι καλή δύναμη και μην ξεχνάτε «ΜΕΝΟΥΜΕ ΣΠΙΤΙ» για να μένουμε υγιείς !

Η καθηγήτριά σας Σκαρλάτου Ξανθή